钦定古今图书集成/理学汇编/字学典/第111卷 > 陈与义
## 钦定古今图书集成/理学汇编/字学典/第111卷 > 陈与义

按：《宋史》本传：“陈与义，字去非。”〈号简斋〉洛人。登政和三年
上舍甲科。高宗南迁，召为兵部员外郎。绍兴中资政
殿学士。

按《平园集》：陈公与义，字画清简，类其诗文。为侍从时，
奉诏定《法帖》十卷，《释文》一册。

按《书史会要》：“简斋工豪翰，其迹杂见群玉堂法帖中。”
按：《墨林快事》：宋刻《陈简斋集》，是公自书上木，醇古丰
圆，出自黄庭。